લાપરવાહીના કારણે આ રોગ ગંભીરરૂપ ધારણ કરે છે અને કાનમાં રસી, ન્યુમોનીયા, મગજનો સોજો, ઝાડા-મરડો, ચામડીમાં ચેપ, ટીબી અને અતિશય નબળાઈથી બાળક કોઈ વાર મૃત્યુ પણ પામે છે. આવો બીજો રોગ ‘રૂબેલા’ જે સમાજમાં ખૂબ પ્રચલિત (લોકજીભે) નથી, પરંતુ ઘણા પ્રમાણમાં જોવા મળે છે. આ રોગની ખાસિયત એ છે કે તે ફકત ૩ દિવસમાં મટી જાય છે. તેને ૩ દિવસ મિસલ્સ અથવા ‘જર્મન મીઝલ્સ’ તરીકે પણ ઓળખવામાં આવે છે. આ રોગમાં હળવો તાવ, ગળા પર ગાંઠો, મોઢા પર દાણા નીકળે છે. ત્રણ દિવસમાં મટી જતો હોવાથી નજરઅંદાજ થઈ જાય છે, પરંતુ કોઈવાર તેનાથી વૃષણ પર સોજો, નસો પર સોજો અને લોહીબગાડ પણ થાય છે.